**I N T E R N I P O Z I V**

**za lokalne organizacije Crvenog krsta/križa**

**u strukturi Društva Crvenog krsta/križa Bosne i Hercegovine**

**za učešće u projektu „Zimska pomoć 2025-26“**

# Informacije o projektu

Društvo Crvenog krsta/križa Bosne i Hercegovine (DCKBiH), u saradnji sa Delegacijom Švicarskog Crvenog križa u BiH, realizuje aktivnosti humanitarnog odgovora na potrebe socijalno ugroženog stanovništva - „Zimska pomoć 2025-26“. Projektne aktivnosti fokusirane su na pomoć u novcu, a u cilju zaštite života, zdravlja i ljudskog dostojanstva ugroženog stanovništva, te odgovora na širi spektar humanitarnih potreba.

# Pravo učešća

Pravo učešća u ovom Internom pozivu imaju sve lokalne organizacije Crvenog krsta/križa unutar strukture DCKBiH – Crvenog križa Federacije Bosne i Hercegovine, Crvenog krsta Republike Srpske i Crvenog krsta/križa Brčko distrikta Bosne i Hercegovine, bez obzira na prethodno učešće u sličnim projektima.

# Kriteriji za korisnike pomoći

Aktivnosti realizovane u okviru projekta „Zimska pomoć 2025-26“, biće fokusirane isključivo na najugroženije stanovništvo i to u skladu sa sljedećim kriterijima:

Primarni (eliminatorni) kriterij:

* Korisnici moraju biti evidentirani kao socijalno ugroženi od strane lokalnog Crvenog krsta/križa ili Centra za socijalni rad.

Sekundarni kriteriji:

* Domaćinstva s osobama starijim od 65 godina
* Domaćinstva s članovima s invaliditetom i/ili posebnim potrebama
* Domaćinstva s troje ili više djece
* Domaćinstva samohranih roditelja

# Finansijska podrška po domaćinstvu

Iznos finansijske pomoći po domaćinstvu zasnivaće se na osnovu broja članova domaćinstva, tj.:

* Jednočlana domaćinstva 300 KM
* Dvočlana domaćinstva 350 KM
* Tročlana domaćinstva 400 KM
* Četvoročlana domaćinstva 450 KM
* Petočlana i veća domaćinstva 500 KM

Lokalne organizacije Crvenog krsta/križa, koje dostave aplikaciju za učešće u projektu „Zimska pomoć 2025-26“, obavezne su osigurati vrijednosti aplikacija kako slijedi:

* Minimalni iznos aplikacije: 5.000 KM
* Maksimalni iznos aplikacije: 10.000 KM

# Dokumentacija za aplikaciju

Uz aplikacionu formu (obrazac 1) lokalnih organizacija Crvenog krsta/križa **obavezno** dostaviti sljedeće priloge u definisanim formatima:

* Pismo namjere lokalnih vlasti (obrazac 2)
* Odluku o imenovanju kontakt osobe (obrazac 3)
* Odluku o formiranju komisije (obrazac 4)
* Opravdanost projekta (obrazac 5)
* Preliminarnu listu korisnika (obrazac 6) - link za registraciju: <https://ee.ifrc.org/x/8hPjqgyf>
* Saglasnost za korištenje, prikupljanje i obradu podataka korisnika (obrazac 7- dostavlja se uz finalnu listu odabranih korisnika)
* Saglasnost za fotografisanje (obrazac 8- dostavlja se uz finalnu listu odabranih korisnika)
* Obrazac statističkih podataka (obrazac 9-dostavlja se u toku izvještajnog perioda)
* Izveštaj za postdistributivni monitoring (dostavlja se u sklopu narativnog izvještaja)

Aplikacije koje ne budu sadržavale potpunu dokumentaciju, navedenu u ovom poglavlju, ili dokumentaciju koja nije u formatu definisanom ovim Internim pozivom, neće biti uzete u razmatranje.

# Proces selekcije i bodovanje

Isključivo one aplikacije koje budu sadržavale dokumentaciju navedenu u poglavlju 4 (Dokumentacija za aplikaciju), dostavljenu u formatu koji je dio ovog Internog poziva biće razmatrane za učešće u projektnim aktivnostima „Zimska pomoć 2025-26“.

1. Eliminatorni uslov:

Aplikacija sadrži svu potrebnu dokumentaciju, dostavljenu u definisanoj formi.

1. Bodovni sistem za ocjenu kvalitete projekta (obrazac 5 - opravdanost projekta u lokalnoj zajednici)

|  |  |
| --- | --- |
| 1. **Opravdanost potreba u zajednici** | **Max. 35 bodova** |
| Problem opisan površno, nerealan ili nije dovoljno relevantan | 0–10 bodova |
| Problem djelimično objašnjen, pomenuti korisnici, ali bez dovoljno podataka ili primjera | 11–24 bodova |
| Problem jasno objašnjen, korisnici precizno opisani, broj pogođenih realan, metodologija procjene jasna (volonteri, podaci zajednice, razgovori sa korisnicima) | 25–35 bodova |
| 1. **Profil i broj korisnika** | **Max. 25 bodova** |
| Broj korisnika nerealan ili nedovoljno obrazložen, kategorije korisnika nepopunjene | 0–10 bodova |
| Broj korisnika okvirno realan, kategorije djelimično popunjene, proces selekcije opisan površno | 11–20 bodova |
| Broj korisnika jasan i realan, kategorije detaljno popunjene, proces selekcije precizno objašnjen i u skladu s principima Crvenog krsta (nezavisnost, nepristrasnost) | 21–25 bodova |
| 1. **Saradnja sa institucijama** | **Max. 20 bodova** |
| Saradnja nije opisana ili je samo deklarativno navedena | 0–10 bodova |
| Saradnja djelimično opisana, institucije pomenute, ali bez jasno definisanih uloga | 11–15 bodova |
| Saradnja jasno objašnjena, sa konkretnim primjerima podjele uloga i odgovornosti (npr. općina – logistika, CSR – selekcija korisnika) | 16–20 bodova |
| 1. **Aktivnosti i plan rada** | **Max. 20 bodova** |
| Aktivnosti nejasne, bez plana i vremenskog okvira | 0–10 bodova |
| Aktivnosti djelimično razrađene, postoji osnova, ali nedostaju detalji (vrijeme, volonteri) | 11–15 bodova |
| Aktivnosti jasno opisane, realne, sa jasnim rasporedom i uključivanjem volontera | 16–20 bodova |
|  | |
| 1. **Kapaciteti lokalne organizacije** |  |
| Slab kapacitet, mali broj volontera, nedostatak resursa |  |
| Srednji kapacitet, dovoljan broj volontera, ograničeni resursi |  |
| Jaki kapaciteti, dovoljan broj volontera i zaposlenih, resursi jasno navedeni (prostor, vozilo, oprema) |  |

*Napomena*

Komisija boduje isključivo na osnovu informacija iz obrasca.

Ukupni maksimalni broj bodova iznosi 100.

# Rok za dostavljanje aplikacija

**Rok za podnošenje aplikacije u okviru Internog poziva „Zimska pomoć 2025-26“, je 14.10.2025. godine.**

# Način prijave

Prihvatljive su samo aplikacije koje budu dostavljene putem pošte na adresu:

Društvo Crvenog krsta/križa Bosne i Hercegovine

Kranjčevićeva 2, 71 000 Sarajevo

sa naznakom **Interni poziv za učešće u projektu „Zimska pomoć 2025-26“**

Samo aplikacije koje budu dostavljene u zadatom roku (24.9.-14.10.2025.) će biti uzete u razmatranje. Kao dokaz datuma slanja, uzeće se datum sa pečata pošte.

# Dodatne informacije

Za dodatne informacije kontaktirajte:

* Crveni križ Federacije Bosne i Hercegovine:

Nevenka Milanović: [nevenka.milanovic@ckfbih.ba](mailto:nevenka.milanovic@ckfbih.ba)

* Crveni krst Republike Srpske:

Đorđe Tešanović: [tesanovicdjordje01@gmail.com](mailto:tesanovicdjordje01@gmail.com)

* Crveni krst/križ Brčko Distrikta Bosne i Hercegovine:

Selma Trumić: [selma.trumic@ckbdbih.ba](mailto:selma.trumic@ckbdbih.ba)

# Informativna sesija

Sve zainteresovane lokalne organizacije Crvenog krsta/križa više detalja o projektu „Zimska pomoć 2025-26“, kao i Internom pozivu mogu dobiti na Informativnoj sesiji koja će se održati u **četvrtak, 25.9.2025. godine, sa početkom u 10:30 časova**.

Prisustvo na sesiji će biti omogućeno putem online platforme na sljedećem linku : [Info sesija za Zimsku pomoć | Pridruži se sastanku | Microsoft Teams](https://teams.microsoft.com/l/meetup-join/19%3ameeting_NzJjNWIyOWMtMzhmZi00NmNhLTgyZmItZmMwMjQ5ZjAzNGI5%40thread.v2/0?context=%7b%22Tid%22%3a%222ece6af2-3e0d-4f2a-948f-fb0498806981%22%2c%22Oid%22%3a%222f0cdf24-7847-4fc8-a3b8-9f21b0849b39%22%7d)